钦定古今图书集成/明伦汇编/人事典/第102卷 > 《游石门墨山二山相连有禅堂观天下绝境》
## 钦定古今图书集成/明伦汇编/人事典/第102卷 > 《游石门墨山二山相连有禅堂观天下绝境》

张说

“囷轮江上山，近在华容县。常陟巴丘首，天晴遥可见。
佳游屡前诺，芳月愆幽眷。”及此符守移，欢言临道便。
既携赏心客，复有送行掾。竹径入阴窅，松崖上空蒨。
草共林一色，云与峰万变。探窥石门断，缘越沙涧转。
两山势争雄，峰𪩘相顾眄。药妙灵仙宝。境华岩壑，选
清都西渊绝，金地东敞宴。池果接园畦，风烟迩台殿。
高寻去石顶，旷览天宇遍。千山纷满目，百川豁对面。
骑来云气迎，人去鸟声恋。长揖《桃源》士，举世同企羡。